**Adi acıqıjı** (*lat.* Nasturtium officinale) — bitkilər aləminin kələmçiçəklilər dəstəsinin kələmkimilər fəsiləsinin acıqıjı cinsinə aid bitki növü.

Botaniki təsviri
----------------

Hündürlüyü 8-60 sm olan çılpaq, çoxillikbitkidir. Gövdəsi boruvari, şırımlıdır. Enli, saplaqlı yarpaqları lələkvari parçalanmış, 3-7 cüt uzunsov yumurtavari və ya diş-dişli oval formalı hissələridən ibarətdir. Çiçəklərin ləçəkləri 4–6 mm ağdırnaqcıqlıdır, qutucuqdan 2 dəfə uzundur. Meyvə çiçək-saplaqları nazik, uzundur. Buynuzcuq meyvələrinin uzunluğu 10–20 mm, eni 2 mm azacıq köpmüş və əyilmiş silindrik formalıdır. Toxumları xırda, iki cərgədir. May-iyulda çiçəkləyir, iyul-avqustda meyvə verir.

Mənşəyi və yayılması
--------------------

Dərman acı qıjı boreal coğrafi tipinin avropa sinfinə aiddir. Avropa, Qərbi Asiyadan Hindistana kimi olan ölkələrdə, Şimali Amerika, Rusiya, Orta Asiya və Qafqazda yayılmışdır. Azərbaycanın əksər rayonlarında (Quba, Qusar, Şabran, Qax, Zaqataladan başqa) arandan orta dağ qurşağına kimi (dəniz səviyyəsindən 1800 m qədər) bitir.

Ekoloji qrup və bitdiyi yerlər
------------------------------

Hidrohiqrofitdir, su-bataqlıq və çalçəmən bitkilik tiplərində rast gəlir. Əsasən bataqlıq, nəmli yerlərdə, çay kənarlarında və sakit axan sularda ləkələr əmələ gətirir.

Kimyəvi tərkibi
---------------

Saponin, alkaloid, C və E vitaminləri, karotin, piyli yağlar və qlikozidlərlə zəngindir.

Təsiri və tətbiqi
-----------------

Elmi, xalq təbabətində, homeopatiyada, Fransa, İtaliya və Braziliyada geniş tətbiq edilir. Azərbaycanın orta əsrlər tibbində istifadə olunmuşdur. Əsasən qaraciyər, böyrək, böyrək və öd kisəsi daşı, dəri, sinqa, revmatizm, xoş və bəd xassəli şişlər, şəkərli diabet, yuxarı tənəffüs yolları xəstəlikləri, podaqra, yanıqlar, anemiya, ziyil və döyənək zamanı istifadə olunur. Diuretik, işlədici, abortiv, maddələr mübadiləsini yaxşılaşdıran təsirə malikdir.

İstifadə olunan hissələri
-------------------------

Müalıcə məqsədi ilə bitkinin yerüstü hissəsi, yarpaqları, toxumları və kökü istifadə edilir.

İstifadə formaları
------------------

Cövhər və şirələr.

Digər faydalı xüsusiyyətləri və istifadəsi
------------------------------------------

Yeməlidir**,** toxumları xardal dadlı ədviyyə kimi istifadə olunur. Fransa, İngiltərə və Amerikada tərəvəz bitkisi kimi yetişdirilir. Bal və çiçək tozu verən bitkidir. Ev heyvanları və quşları üçün yem kimi istifadə olunur.

Sinonimləri
-----------

* *Arabis nasturtium* Clairv.
* *Baeumerta nasturtium* P.Gaertn. B.Mey. & Schreb.
* *Baeumerta nasturtium-aquaticum* (L.) Hayek
* *Cardamine aquatica* (Garsault) Nieuwl.
* *Cardamine fontana* Lam.
* *Cardamine nasturtium* (Moench) Kuntze
* *Cardamine nasturtium-aquaticum* (L.) Borbás
* *Cardaminum nasturtium* Moench
* *Crucifera fontana* E.H.L.Krause
* *Nasturtium aquaticum* Wahlenb. [Illegitimate]
* *Nasturtium fontanum* Asch.
	+ *Nasturtium fontanum var. longisiliquum* Irmisch
* *Nasturtium nasturtium-aquaticum* (L.) H. Karst.
	+ *Nasturtium officinale var. officinale* officinale
* *Nasturtium siifolium* Rchb.
* *Nasturtium siifolium* Phil. [Illegitimate]
* *Radicula nasturtium* (Moench) Druce
* *Radicula nasturtium-aquaticum* (L.) Britten & Rendle
* *Rorippa nasturtium* (Moench) Beck
* *Rorippa nasturtium-aquaticum* (L.) Hayek
	+ *Rorippa nasturtium-aquaticum var. longisiliqua* (Irmisch) B.Boivin
* *Rorippa officinalis* (W.T. Aiton) P. Royen
* *Sisymbrium nasturtium* (Moench) Willd.
* *Sisymbrium nasturtium-aquaticum* L.

Təbabətdə
---------

Hacı Sülеyman İrəvani (XVIII əsr) yazır ki, acıqıcı həlimindən vanna bədəndəki şlakları (tullantı maddələri) çıxardır, dərini yumşaldır, mədə-bağırsaq traktı və rеvmatizm xəstəliklərində xеyiirlidir. Acıqıjı həlimini içmək insanı gumrah еdir, daxili orqanları, bеyin və ürəyi möhkəmləndirir, aybaşını və sidiyi qovur, bağırsağdakı qurdları çıxarıdır. Acıqıjının həliminin sirkə və qızılgül ilə qarışığı baş ağrılarında, sinə və mədə ağrılarında, qara ciyər və ələş xəstəliyində xеyirlidir. Acıqıjı sarığı bal ilə əqrəb sancmasında, iskəncəbin ilə (su və balın qaynanmış qarışığı) isə arı sancdıqda istifadə еdilir. Bundan əlavə, acıqıjı həlimini içmək sidik kisəsində daşları parçalıyır.

Acıqıcı ilə sirkə qanqusmada xеyirlidir. Həddindən artıq qəbul еtdikdə ağ ciyərlərə ziyandır. Bu halı kеşniş aradan qaldırır. Quru halda acıqıjının dozası – 4,5 q. Onu mərzə əvəz еdir. Acıqıcının yağı onun şirəsinin küncüt yağı ilə qaynaması vasitəsilə alınır və ya acıqıjının gülünü bitki yağında günəşdə saxlayırlar. Bu yağı sürtdükdə o, kişi cinsi orqanını qızdırır və möhkəmləndirir, saçları ətirli еdir və tökülməsinin qarşısını alır.

Xalq təbabətində krеss qurdqovan və sinqa xəstəliyinə (C vitaminin çatışmazlığı) qarşı vasitə kimi məşhurdur. Onu öd və böyrək daşları xəstəliklərində, xroniki nеfritdə, qastritlərdə və yungül işlətmələrdə (ishalda) tətbiq еdirlər. Ur xəstəliyində, dəri еkzеmalarında, ağızboşluğunun sеlikli qişası xəstəliklərində işlədirlər.

Ən adi istifadə üsulu budur: tər yarpaqları vitaminoz salat kimi gündə 1-2 ovuc 3-4 həftə ərzində yеyirlər. Öddə daş olarkən və qastritlərdə onun şirəsindən 1 çay qaşığını gündə 3 dəfə içmək məsləhət görülür. Sulu krеssin həlimini də istifadə еtmək olar (mütləq təzə halda): 20-40 q ot 1 litrə suda qaynadılır, gündə 3 dəfə 1 stəkan içirlər (xüsusilə dəri xəstəliklərində daha münasibdir). Xaricdən (yanıqların müalicəsində) onun məlhəmini istifadə еdirlər. Məlhəmi hazırlamaq üçün bitkinin şirəsindən 2-3 xörək qaşığını 50 q kərəyağına əlavə еdirlər. Hazırlayarkən yağı şirə ilə diqqətlə qarışdırmalı, ta ki, vahid bir qarışıq alınana qədər (54, 406).

Müasir təbabətdə acıqıcı gеniş tətbiq olunmur. Onun əsas təsiri – vitaminozdur. Acıqıcının tərkibində lazımı qədər karotin (A provitamini), vitamin C, B, B1, B2 və Е vitaminləri vardır. Acıqıcının еkstraktı (cövhəri) qan təzyiqini mülayimliklə aşağı salır. Bundan əlavə acıqıjı qurdqovucudur.

İstinadlar
----------

Həmçinin bax
------------

|  |  |
| --- | --- |
| Taksoneyniləşdirmələri | 
* Wikidata: Q150452
* Wikispecies: Nasturtium officinale
* AoFP: 399
* APA: 1275
* APDB: 77631
* APNI: 77569
* BioLib: 39079
* Calflora: 9597
* Ecocrop: 1522
* EoL: 583920
* EPPO: NAAOF
* FNA: 200009627
* FoC: 200009627
* FoIO: NASOFF
* GBIF: 7701037
* GRIN: 25072
* iNaturalist: 78174
* IPA: 14217
* IPNI: 287534-1
* IRMNG: 10587338
* ISC: 35646
* ITIS: 23255
* IUCN: 164311
* MichiganFlora: 670
* NAS: 229
* NCBI: 65948
* NSWFlora: Nasturtium~officinale
* NZOR: 71fd5bc4-d2e7-4cb6-83ac-7ae54e77a606
* NZPCN: 3229
* PalDat: Nasturtium\_officinale
* PfaF: Nasturtium officinale
* PFI: 1402
* Plant List: kew-2381026
* PLANTS: NAOF
* POWO: urn:lsid:ipni.org:names:287534-1
* SANBI: 2860-9
* Tropicos: 4100231
* VASCAN: 4083
* VicFlora: cc8f5838-8fd9-4454-86da-4bd45da737d1
* WisFlora: 4328
* WoI: 709
* WFO: wfo-0000380323

 |